CELEX: 62017TB0557
Language: da
Date: 2019-10-24 00:00:00
Title: Sag T-557/17: Rettens kendelse af 24. oktober 2019 – Liaño Reig mod SRB (Annullationssøgsmål – økonomisk og monetær politik – påstand om erstatning – den fælles afviklingsmekanisme for kreditinstitutter og visse investeringsselskaber – afviklingsprocedure – afviklingsordning for Banco Popular Español – delvis annullation – uadskillelighed – afvisning)

23.12.2019   
            
            
               DA
            
            
               Den Europæiske Unions Tidende
            
            
               C 432/54
            
         
      Rettens kendelse af 24. oktober 2019 – Liaño Reig mod SRB
      (Sag T-557/17) (1)
      
      (Annullationssøgsmål - økonomisk og monetær politik - påstand om erstatning - den fælles afviklingsmekanisme for kreditinstitutter og visse investeringsselskaber - afviklingsprocedure - afviklingsordning for Banco Popular Español - delvis annullation - uadskillelighed - afvisning)
      (2019/C 432/64)
      Processprog: spansk
      
         Parter
      
      
         Sagsøger: Carmen Liaño Reig (Alcobendas, Spanien) (ved advokat F. López-Antón)
      
         Sagsøgt: Den Fælles Afviklingsinstans (ved advokaterne B. Meyring, S. Schelo, F. Málaga Diéguez, F. Fernández de Trocóniz Robles, T. Klupsch, M. Bettermann, S. Ianc og M. Rickert)
      
         Sagens genstand
      
      Dels påstand støttet på artikel 263 TEUF om annullation af artikel 6, stk. 1, litra d), i afgørelse SRB/EES/2017/08 truffet af Den Fælles Afviklingsinstans den 7. juni 2017 vedrørende en afviklingsordning for Banco Popular Español, SA, for så vidt som denne ordning foreskriver konverteringen af supplerende kapitalinstrumenter, som identificeret i henhold til International Securities Identification Number (ISIN) XS 0550098569, til nye aktier i Banco Popular Español, og den midlertidige værdiansættelse foretaget af en uafhængig ekspert samt den midlertidige værdiansættelse foretaget af Den Fælles Afviklingsinstans, dels påstand støttet på artikel 266 TEUF om erstatning som følge af annullationen for det tab, der angiveligt er lidt på grund af denne konvertering.
      
         Konklusion
      
      
                  1)
               
               
                  Sagen afvises.
               
            
                  2)
               
               
                  Det er ufornødent at træffe afgørelse vedrørende anmodningerne om intervention indgivet af Banco Santander SA, Kongeriget Spanien og Europa-Kommissionen.
               
            
                  3)
               
               
                  Carmen Liaño Reig bærer sine egne omkostninger og betaler de af Den Fælles Afviklingsinstans (SRB) afholdte omkostninger, bortset fra omkostningerne i forbindelse med anmodningerne om intervention.
               
            
                  4)
               
               
                  Carmen Liaño Reig, SRB, Banco Santander, Kongeriget Spanien og Kommissionen bærer hver deres egne omkostninger i forbindelse med anmodningerne om intervention.
               
            
         (1)  EUT C 357 af 23.10.2017.